#మనదేశంమనపుస్తకాలు లో 2/10వ పుస్తకం మహారాష్ట్రకు చెందిన "ఉచల్యా".ఈ పుస్తకాన్ని మరాఠి భాషలో లక్ష్మణ్ గైక్వాడ్ గారు రచించారు,తెలుగులో శ్రీమతి వసంత గారు అనువదించారు.
   హీరో కార్తీ నటించిన ఖాకి సినిమా చూసే ఉంటారు అందరు.అందులో దొంగల గురించి తెలుసుకునే క్రమంలో ఒక తెగ కు చెందినవారిని చూపిస్తారు.వారంతా దొంగతనం చేసే బతుకుతారు అని.కానీ వారంతా ఎందుకలా మారారో,వారు వేరే మార్గంలో ఎందుకు వెళ్లట్లేదో అని ఆలోచన మీకు వచ్చే ఉంటుంది.ఆ విషయాలు ఈ పుస్తకంలో ఉంటాయి.
   బ్రిటిషర్ వాళ్ళు రాకముందు మన దేశం సుభిక్షంగా ఉండేది.చాలా తెగలు స్వచ్చందంగా అడవిలో బతుకుతూ ఉండేవాళ్ళు.బ్రిటిష్ వాళ్ళు వచ్చాక వాళ్ళ ఆశయాలకు అడవులు నరికి ,ఈ తీగలను వేటాడి వెంటాడి చంపేవారు.దింతో దిక్కు తోచని పరిస్థితుల్లో ఆకలికి దొంగతనం చెయ్యడం మొదలుపెట్టారు.
  అలా ఉన్న ఒక తెగని ఉచల్యా కూడా.ఇందులో లక్ష్మణ్  గైక్వాడ్ తన తెగ గురించి ,వారి దొంగతనాలు మరియు జీవిత విశేషాలు చెప్పుకొచ్చారు.చిన్న పిల్లలకి  దొంగతనం చేయడానికి శిక్షణ ఎలా ఇచ్చారో చూస్తే కళ్ళలో నీళ్లు తిరుగుతాయి.మరి ఇప్పుడు బ్రిటిష్ వాళ్ళు లేరు కదా అయినా ఎందుకు చాలా మంది మీద ఈ ముద్ర అలానే ఉంది?ఇంకా ఎందుకు అలానే ఇబ్బంది పడుతున్నారు అంటే స్వార్ధ రాజకీయాలకు, కుర్చీల దాహాలకు ఇంకా ఇలానే ఉన్నారని ఈ పుస్తకం చదివాకా అర్థమైతుంది.
  ఈ పుస్తకం ప్రపంచ వ్యాప్తంగా గుర్తింపు పొందినది.ఏడు తరాలు చదివినప్పుడు ఆ బానిస సిస్టం ఎలా క్రూరం అనిపించిందో,ఇక్కడ వీరి పరిస్థితి అంతకు తక్కువ ఏమి ఉండదు.చాలా అద్భుతంగా రాసారు.
  నారప్ప సినిమాలో చదువు మాత్రమే మన జీవితాలను మార్చగలదు అనేది,ఈ కథలో లక్ష్మణ్ జీవితాన్ని చూస్తే అర్థమైతుంది.తప్పకుండ చదవాల్సిన పుస్తకం.138 పేజీలలో వందేళ్లకు పైగా వారు పడుతున్న ఇబ్బందులు తెలుసుకుంటాం.జీవితాలు తెలుసుకుంటాం.
#Telugubooks #Telugubookreview #Telugubooksreview #Teluguliterature #Uchalya #మనదేశంమనపుస్తకాలు
#మనదేశంమనపుస్తకాలు